Dacă v-aș spune că puteți face ceva acum,
ceva ce va avea un efect imediat, pozitiv asupra creierului
și inclusiv asupra stării de bine și concentrării voastre?
Dacă v-aș spune că același lucru poate dura o perioadă lungă de timp
și vă poate proteja creierul de diferite afecțiuni,
precum depresia, boala Alzheimer sau demența?
Ați face acest lucru?
Da!
Mă refer la efectele benefice ale activității fizice.
O simplă mișcare a corpului
generează beneficii imediate, de durată și protectoare pentru creier.
Iar asta poate dura pentru tot restul vieții.
Astăzi vreau să vă spun o poveste
despre cum mi-am folosit cunoștințele de neuroștiințe,
ca profesor de neuroștiințe,
pentru un experiment pe corpul meu,
prin care am descoperit știința ce stă la baza motivului
pentru care exercițiul fizic e cel mai transformator lucru
pe care îl poți face pentru creierul tău.
Ca neurocercetător, știu că creierul nostru,
acest lucru din interiorul craniului,
e cea mai complexă structură cunoscută de om.
Însă una e să vorbim despre creier
și alta e să-l vedem.
Iată un creier uman conservat.
Acesta ne va ajuta să ilustrăm două zone esențiale despre care vom vorbi azi.
Prima e cortexul prefrontal, situat în spatele frunții,
implicat în luarea deciziilor, concentrare, atenție și personalitate.
A doua zonă cheie e localizată în lobul temporal, afișat aici.
Creierul are doi lobi temporali, dreptul și stângul,
iar în adâncul lobului temporal găsim o structură cheie
ce joacă un rol esențial în abilitatea
de a forma și reține noi amintiri pe termen lung pentru fapte si evenimente.
Această structură se numește hipocamp.
Mereu am fost fascinată de hipocamp.
Cum e posibil ca un eveniment ce durează doar o clipă,
cum ar fi primul sărut,
sau nașterea primului copil,
să devină o amintire ce schimbă creierul
și durează o viață?
Asta vreau să înțeleg.
Am vrut să încep să înregistrez activitatea celulelor individuale
din hipocamp,
în timp ce participanții creau noi amintiri.
În esență, am încercat să descifrez cum aceste scurte semnale electrice,
ce reprezintă modul prin care neuronii comunică între ei,
ne pot ajuta sau nu să creăm noi amintiri.
Însă în urmă cu câțiva ani, am făcut ceva neobișnuit în știință.
Ca profesor de neuroștiințe cu normă întreagă,
am decis să-mi schimb complet programul de cercetare.
Asta deoarece descoperisem ceva atât de grozav,
cu un potențial imens de a schimba vieți,
încât a trebuit să-l studiez.
Am descoperit și simțit efectele sportului asupra creierului.
A fost o descoperire complet neintenționată.
Eram în toiul cercetării despre amintiri la care lucram,
datele primite erau numeroase,
devenisem cunoscută în domeniul meu, datorită cercetării despre amintiri.
Totul ar fi trebuit să meargă grozav. Din punct de vedere științific, era.
Însă când am ieșit din laborator,
am observat ceva.
Nu aveam viață socială.
Petrecusem prea mult timp ascultând celulele creierului,
într-o încăpere întunecată, singură.
(Râsete)
Nu făcusem nicio activitate fizică.
Mă îngrășasem 12 kg.
Mi-a luat ani să-mi dau seama
că eram nefericită.
Și nu aveam motive să fiu așa.
Am făcut rafting într-o vacanță, singură, fiindcă nu aveam viață socială.
Iar când m-am întors,
(Râsete)
mi-am spus: „Doamne eram cea mai fără vlagă din acel grup.”
M-am întors cu un țel.
Mi-am spus: „Niciodată nu mă voi mai simți
cea mai neputincioasă persoană într-o excursie de rafting.”
Asta m-a făcut să merg la sală.
Mi-am concentrat personalitatea mea de tip A
pe mersul la sală, la toate clasele.
Am făcut de toate.
Am mers la kickboxing, dans, yoga, step.
A fost foarte greu la început.
Dar am observat că după fiecare antrenament intens,
starea mea de spirit se îmbunătățea și aveam un plus de energie.
Iar asta m-a făcut să nu renunț.
Am început să mă simt mai puternică.
Am început să mă simt mai bine, chiar am pierdut cele 12 kg.
Iar acum, la un an jumătate de când am început acest program de sport,
am observat ceva ce m-a făcut să iau aminte.
Stăteam la birou, scriam o cerere de aprobare a bursei de cercetare,
când un gând și-a făcut loc,
ceva la care nu mă gândisem până atunci.
Acel gând era:
„Chiar am spor la scris azi.”
Toți cercetătorii...
(Râsete)
da, toți cercetătorii râd când spun asta,
pentru că o cerere pentru fonduri nu e un lucru ușor.
E atât de greu: îți bați capul de fiecare dată,
încercând să vii cu o idee de milioane.
Am realizat însă că scrisul cererii mergea bine,
pentru că am putut să-mi concentrez și să-mi mențin atenția
pentru mai mult timp decât în trecut.
Memoria mea pe termen lung, ceea ce studiam în laborator,
părea să se îmbunătățească.
Iar atunci am făcut asocierea.
Poate că tot sportul făcut și adăugat la viața mea de zi cu zi
îmi schimbase creierul.
Făcusem un experiment pe mine, fără să-mi dau seama.
Ca orice neurocercetător curios,
m-am îndreptat către studiile în domeniu, pentru a vedea ce pot afla
despre efectele sportului asupra creierului.
Am găsit studii interesante și tot mai multă informație
despre tot ce observasem deja la mine.
Stare de spirit mai bună, mai multe energie, atenție sporită.
Cu cât citeam mai mult,
cu atât eram mai convinsă de cât de puternic e sportul.
Asta m-a condus la decizia
de a-mi schimba sfera cercetării.
După câțiva ani de concentrare pe această întrebare,
am ajuns la următoarea concluzie:
sportul e cel mai transformator lucru
pe care-l poți face azi pentru creierul tău,
din următoarele trei motive.
Primul: are efect imediat asupra creierului.
Un singur antrenament
crește imediat nivelul neurotransmițătorilor
precum dopamina, serotonina și noradrenalina.
Asta îți va îmbunătăți starea imediat după antrenament,
exact ceea ce simțeam deja.
Laboratorul meu a demonstrat că un singur antrenament
îți poate îmbunătăți abilitatea de a-ți schimba și focusa atenția,
iar abilitatea de a te concentra va dura pe puțin două ore.
În ultimul rând, studiile au arătat
că un singur antrenament îți îmbunătățește timpul de reacție,
ceea ce înseamnă
că vei prinde mai repede cana de cafea Starbucks
când cade de pe tejghea,
ceea ce e foarte important.
(Râsete)
Însă aceste efecte imediate sunt trecătoare, te ajută imediat după.
Trebuie să faci ce am făcut eu,
să-ți schimbi regimul de sport, să-ți crești ritmul cardiac,
pentru a te bucura de efectele pe termen lung.
Aceste efecte sunt pe termen lung,
deoarece sportul schimbă anatomia creierului,
fiziologia și activitatea sa.
Să începem cu hipocampul, zona mea preferată a creierului.
Hipocampul --
sau sportul, de fapt, produce noi celule ale creierului,
noi celule în hipocamp, ce îi măresc volumul
și în același timp îmbunătățesc memoria pe termen lung.
E valabil pentru fiecare dintre noi.
Motivul 2: cele mai frecvente descoperiri în studiile de neuroștiință,
ce studiază efectele pe termen lung ale sportului,
vorbesc despre sporirea atenției, ce depinde de cortexul prefrontal.
Nu beneficiezi doar de concentrare și atenție sporită,
ci crește și volumul hipocampului.
În ultimul rând, starea de spirit se îmbunătățește imediat
și durează mult timp.
Beneficiezi de creșterea pe termen lung a neurotransmițătorilor de stare bună.
Însă cel mai transformator lucru pe care îl produce sportul
e efectul de protecție asupra creierului.
Gândiți-vă la creier ca la un mușchi.
Cu cât îl lucrezi mai mult,
cu atât hipocampul și cortexul prefrontal cresc și devin mai puternici.
De ce e important acest lucru?
Deoarece hipocampul și cortexul prefrontal
sunt cele două zone predispuse la boli neurodegenerative
și tulburări cognitive odată cu înaintarea în vârstă.
Când faci mai mult sport de-a lungul vieții
nu vei vindeca demența sau Alzheimer,
însă vei reuși să creezi
cel mai mare și puternic hipocamp și cortex frontal,
astfel încât va dura mai mult până aceste boli se vor manifesta.
Vă puteți gândi la sport, prin urmare,
ca la un cont de pensii supraalimentat.
E chiar mai bine de atât, pentru că e gratis.
Am ajuns acum la momentul în care toată lumea va spune:
„Sună interesant, Wendy,
însă vreau să știu doar un lucru.
Spune-mi care e minimul de sport de care am nevoie
pentru a mă bucura de aceste schimbări.”
(Râsete)
Am să vă răspund la această întrebare.
Vestea bună: nu trebuie să devii un atlet pentru a te bucura de aceste efecte.
Regula de bază e să faci sport de 3-4 ori pe săptămână,
cel puțin 30 de minute pe sesiune,
care să includă și aerobicul.
Trebuie să-ți crești ritmul cardiac.
Vestea bună e că nu trebuie să mergi la sală
sau să plătești un abonament scump.
Mergi o tură în plus în jurul blocului când ieși la plimbare.
Vezi scări, urcă pe scări.
Contractarea abdomenului e la fel de eficientă precum aerobicul
pe care l-ai face la sală.
Am devenit din pionier al memoriei,
un explorator de exerciții fizice.
De la a explora în detaliu cum funcționează creierul,
la a încerca să înțeleg cum sportul poate îmbunătăți funcționarea creierului,
scopul meu în laborator acum
e de a vedea dincolo de regula de bază pe care am descris-o
de 3-4 ori pe săptămână, 30 minute.
Vreau să înțeleg care e doza optimă de exercițiu
pentru tine, la vârsta ta, pentru nivelul tău de fitness,
pentru predispoziția ta ereditară,
pentru a maximiza efectele sportului azi,
a îmbunătăți și proteja creierul
pentru tot restul vieții.
E un lucru să vorbești despre sport și cu totul altul să faci sport.
Îmi voi invoca puterea de antrenor autorizat
și vă rog să vă ridicați în picioare.
(Râsete)
Vom face doar un minut de sport.
E pe modelul apel-răspuns, faceți ce fac eu, spuneți ce spun eu
și încercați să nu loviți persoana de lângă voi, bine?
Muzica, vă rog!
(Muzică antrenantă)
Cinci, șase, șapte, opt, dreapta, stânga, dreapta, stânga.
Și spuneți: „Sunt puternic acum!”
Să vă aud.
Publicul: „Sunt puternic acum!”
Wendy Suzuki: Doamnelor, spuneți: „Sunt puternică precum Femeia Fantastică!”
Să vă aud!
Publicul: „Sunt puternică precum Femeia Fantastică!”
WS: O nouă mișcare: upercut, stânga și dreapta.
Acum mă simt motivat. Spuneți!
Publicul: „Acum mă simt motivat!”
WS: Ultima mișcare, mâinile jos, stânga, dreapta, stânga dreapta.
Sunt pe val! Spuneți-o și voi!
Publicul: „Sunt pe val!”
WS: Gata! Bravo!
(Aplauze)
Mulțumesc.
Vreau să vă mai gândiți la un lucru.
Să aduceți sportul în viața voastră
nu doar că vă va asigura o viață mai protejată și fericită,
ci vă va proteja creierul de boli incurabile.
Iar asta vă va schimba traiectoria vieții
în bine.
Mulțumesc.
(Aplauze)
Mulțumesc!
(Aplauze)